CELEX: C2006/022/36
Language: et
Date: 2006-01-28 00:00:00
Title: Kohtuasi T-409/05:  8. novembril 2005  esitatud hagi — A.S.TER.  versus  Euroopa Ühenduste Komisjon

28.1.2006   
            
            
               ET
            
            
               Euroopa Liidu Teataja
            
            
               C 22/19
            
         8. novembril 2005 esitatud hagi — A.S.TER. versus Euroopa Ühenduste Komisjon
   (Kohtuasi T-409/05)
   (2006/C 22/36)
   Kohtumenetluse keel: itaalia
   Pooled
   
      Hageja: äriühing A.S.TER. S.p.A. (Genova, Itaalia) (esindajad: avvocato Lorenzo Acquarone ja avvocato Daniela Anselmi)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada vaidlustatud meetmed ja tagada selle alusel juurdepääsuõigus ning väljastada kaebuse ja selle lisade täielik koopia;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesoleva kohtuasja hageja, Genova omavalitsusüksuse enamusosalusega aktsiaselts, taotleb kostja meetme tühistamist, millega lükati tagasi Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1), artikli 7 lõike 2 alusel esitatud juurdepääsu taotlus 21. veebruaril 2005 komisjonile saadetud kaebusele (ja selle lisadele), mille alusel algatati uurimine, millest tulenevalt võidakse hageja vastu algatada ametlik rikkumismenetlus.
   Juurdepääsu keelamist põhjendati avaldamise võimaliku negatiivse mõjuga uurimise läbiviimisele komisjoni poolt.
   Oma nõuete toetuseks viitab hageja eespool viidatud määruse nr 1049/2001 artikli 4 lõike 2 ning võistlevuse, läbipaistvuse, koostöö ja menetluses osalemise põhimõtete rikkumisele ning põhjenduse puudumisele.
   Selles osas täpsustab hageja, et vastupidiselt kostja väitele ei õigusta uurimise kahjustamise vältimine rikkumismenetlusega seonduvate dokumentide avaldamisest keeldumist, vaid vastupidi, uurimise huvides peab menetlus toimuma maksimaalse läbipaistvuse ja koostöö põhimõtteid järgides tagamaks uurimise läbiviimiseks vajalike dokumentide esitamise Genova omavalitsuse ja hageja poolt.
   Kuna hageja on kostja poolt läbiviidava haldusmenetluse pool, siis rikub vaidlustatud otsus lisaks sellele võistlevuse põhimõtet.
   Hageja lisab, et erandeid juurdepääsuõigusest tuleb tõlgendada kitsalt ning õiguse teavitamisele ja proportsionaalsuse põhimõtte valguses.
   
      (1)  EÜT L 145, 31.5.2001, lk 43.